לונה כהן

לונה כהן (באנגלית: Lona Cohen; 11 בינואר 1912 – 23 בדצמבר 1992) הייתה אמריקאית שעבדה בריגול עבור ברית המועצות. הייתה נשואה למרגל מוריס כהן.

חייה האישיים וריגול
לונה כהן נולדה בשם לאוניטה תרזה פטקה (Leontine Theresa Petka), במסצ'וסטס שארצות הברית להורים מהגרים פולנים קתולים. היא הייתה חברה במפלגה הקומוניסטית של ארצות הברית, וגויסה לריגול סובייטי בשנת 1939 על ידי בעלה, מוריס כהן. היא עבדה מתוך הנציבות של סוכנות הריגול הסובייטית בניו יורק בעבור קציני המקרה הסובייטיים, כולל אנטולי יטסקוב, בזמן מלחמת העולם השנייה. בשנת 1941 נישאה למוריס כהן.

לאחר שבעלה גויס לצבא בשנת 1942, לונה ניהלה רשת שכללה מהנדסים וטכנאים בתחום התחמושת והתעופה במפעלים באזור ניו יורק. היא עבדה בשני מפעלי הגנה, חברת מתכת ציבורית בניו יורק ב-1941, ובמפעל לחלקי מטוסים בלונג איילנד ב-1943. אחד ממקורותיה אף הצליח להבריח דגם עובד של מקלע חדש ממפעל תחמושת.

היא הייתה שליחה שהעבירה דיווחים מתאודור הול ומשני מקורות נוספים המכונים בשמות "פוגל" ופרס", שעבדו בפרויקט לפיתוח נשק גרעיני של ארצות הברית בלוס אלמוס שבניו מקסיקו אל הנציבות של הסובייטים בניו יורק, שם סוכן הק.ג.ב, מהנדס צעיר בשם ליאוניד ר. קווסניקוב, תיאם את פעולותיה של לונה והעביר מידע מודיעיני למוסקבה.

בשנת 1949 החלו לעבוד עם רודולף אבל. לאחר מעצרו של קלאוס פוקס בתחילת 1950, ביום מעצרם של יוליוס ואתל רוזנברג, נמלטו בני הזוג כהן למוסקבה. שם קיבלה לונה הכשרה נוספת בהפעלת רדיו ופענוח צפנים. בשנת 1954 הוצבו מחדש הצמד בלונדון תחת השמות הלן קרוגר (Helen Kroger) ופיטר קרוגר עם דרכונים ניו זילנדים. הם ניהלו חנות של ספרים עתיקים ויחד עם גורדון לונסדייל ניהלו צוות ריגול שנקרא טבעת הריגול של פורטלנד.

כליאה
ממוזער|ביתם של זוג המרגלים ברויסליפ אשר נמצא מלא בציוד שידור.
בחלל מוסתר מתחת לרצפת הבית החזיקו הזוג כהן משדר רדיו בגלים קצרים בו שלחו למוסקבה "מידע בעל חשיבות מיוחדת". את הבית ביצרו כדי למנוע כניסת זרים.

בינואר 1961 הם נעצרו בגין ריגול, בעת מפגש עם שני עובדים של האדמירלות הבריטית. בידיהם נמצאו מסמכים סודיים של האדמירלות וסכומי כסף גדולים. בחיפוש בביתם נמצאו צילומים ממוזערים של מסמכים. במרץ 1961 נידונו לונה ומוריס כהן ל-20 שנות מאסר, למרות טענתו של לונדסייל שהוא אחראי בלעדית לריגול ובני הזוג כהן לא ידעו מאומה. בקשה לערער על פסק הדין נדחתה בתחילת מאי 1961. בעקבות בריחתו של ג'ורג' בלייק בשנת 1966 הועברה לונה לכלא אחר עם סידורי שמירה קפדניים יותר.

עם מעצרו של ג'רלד ברוק בשנת 1965 החלו שלטונות ברית המועצות ללחוץ על בריטניה להסכים להחליפו תמורת שחרור בני הזוג כהן. בשנת 1969, בחילופי אסירים בין ברית המועצות ובריטניה, הוחלפו השניים עם אסיר בריטי בשם ג'רלד ברוק, ואסירים בריטים נוספים.

לונה נפטרה ב-23 בדצמבר 1992 במוסקבה.

עיטורים
ללונה הוענקו עיטור הדגל האדום ועיטור מסדר ידידות העמים מטעם ברית המועצות.

לקריאה נוספת






 "1961: Five Britons accused of spying for Moscow" ,BBC
  "Red Files: Secret Victories of the KGB - Svetlana Chervonnaya Interview" ,PBS
 "Subject: Morris and Lona Cohen, File Number: 100-406659" ,Federal Bureau of Investigation]

קישורים חיצוניים

הערות שוליים

קטגוריה:אמריקאים ילידי מסצ'וסטס
קטגוריה:אישים הקבורים בבית העלמין קונצבסקויה
קטגוריה:מורשעים בעבירות ביטחון בארצות הברית
קטגוריה:מרגלים יהודים
קטגוריה:אמריקאים שריגלו למען ברית המועצות
קטגוריה:יהודים מעוטרי גיבור הפדרציה הרוסית
קטגוריה:מרגלים במלחמה הקרה
קטגוריה:ריגול בארצות הברית
קטגוריה:מעוטרי עיטור הדגל האדום
קטגוריה:מהגרים מארצות הברית לברית המועצות
קטגוריה:אישים שהונצחו על בולי רוסיה
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-1992
קטגוריה:אמריקאים שנפטרו ב-1992